তারাময় রাত
তারাময় রাত (ওলন্দাজ: দ্য স্টেরেননাখট) ওলন্দাজ উত্তর-অন্তর্মুদ্রাবাদী চিত্রশিল্পী ভিনসেন্ট ভ্যান গখের একটি ক্যানভাসে তেল রঙে আঁকা চিত্রকর্ম। ১৮৮৯ সালের জুনে আঁকা এই চিত্রকর্মে, সাঁ-রেমি-দ্য-প্রোভঁসে ভ্যান গখের উন্মাদাগারের শয়নকক্ষের পূর্বমুখী জানালা থেকে একটি কাল্পনিক গ্রামের সংযোজন সহ সূর্যোদয়ের ঠিক পূর্বের মূহুর্ত চিত্রিত করে। এটি ১৯৪১ সাল থেকে মার্কিন যুক্তরাষ্ট্রের নিউ ইয়র্ক শহরের মিউজিয়াম অব মডার্ন আর্টের স্থায়ী সংগ্রহে রয়েছে, যেটি লিলি পি ব্লিস বিকোয়েস্টের মাধ্যমে যাদুঘর কর্তৃক অধিকৃত হয়েছিল। ব্যাপকভাবে ভ্যান গঘের ম্যাগনাম ওপাস হিসাবে বিবেচিত, তারাময় রাত হল পশ্চিমা শিল্পকলার অন্যতম স্বীকৃত চিত্রকর্ম।